शाम-ए-रफी : सुरों से सजाई महफिल
विरसाविहार सोसायटी से संबद्ध बैजू बावरा सदन की तरफ से रविवार की शाम मोहम्मद रफी की 91वीं जयंती को समर्पित प्रोग्राम शाम-ए-रफी का आयोजन किया गया। प्रोग्राम के संयोजक तथा सोहल ग्रुप ऑफ आर्ट्स के मुखी हरिंदर सोहल की अगुवाई में हुए इस प्रोग्राम में छोटे-बड़े कलाकारों ने रफी के गीतों को अपना सुर देकर इस शाम को यादगार बनाया।
इन्होंनेसजाई महफिल : प्रोग्रामकी शुरुआत सोहल ने रफी के गीत-”मैं सोच कर उसके दर से उठा था...’ से किया। इसके बाद राजेश भगत ने- “बहारो फूल बरसाओ मेरा महबूब आया है...’ पेश करके माहौल को रोमांटिक बनाया। प्रोग्राम को आगे बढ़ाते हुए तरलोचन सिंह ने-”दाना-पानी खींच के लेआंदा, कौन किसी दा खांदा ए...’ और फिर पंकज कुमार ने- “आज की रात मेरे दिल की सलामी ले ले...’ गाकर रफी की याद को ताजा किया। इसके बाद गुरदासपुर से आए कोहली ने माउथ आर्गन बजा कर प्रोग्राम में चार चांद लगाया। पेशकारी का सिलसिला जारी रखते हुए चार वर्षीय बच्चे संगीत सोनी ने- “गुलाबी जो तेरी देखींं... पेश किया फिर स्वर्ण सिंह ने- “मुझे इश्क तुम्हीं से...’ गाया और फिर नवजिंदर ने -”तू इस तरह से मेरी जिंदगी में शामिल है...’ गाकर वाहवाही लूटी। पेशकारी की इस कड़ी में गीतू, सविता, प्रज्ञा, रोहित आदि ने भी रफी के गाए गीत पेश किए।
रफीहमारी धरोहर हैं : प्रोग्राममें विरसा विहार सोसायटी के प्रधान केवल धालीवाल, महासचिव जगदीश सचदेवा, विजय शर्मा, गुरिंदर मकना समेत कई अन्य प्रमुख लोग शामिल हुए।
विरसा विहार में आयोजित समारोह में मौजूद केवल धालीवाल, जगदीश सचदेवा, विजय शर्मा, इंदरजीत सहारन आदि।
bho_Deva hin_Deva hin_Deva hin_Deva awa_Deva